De Europæiske Fællesskabers Tidende 59 6. 10. 58 DE FUROPÆISKE FÆLLESSKABERS TIDENDE 385/58 RÅDET Forordning nr. 1 om den ordning, der skal gælde for Det europæiske økonomiske Fællesskab på det sproglige område RÅDET FOR DET EUROPÆISKE ØKONOMISKE FÆLLESSKAB HAR under henvisning til traktatens artikel 217, hvorefter Rådet, med forbehold af de i Domstolens procesreg- lement fastsatte bestemmelser, med enstemmighed fastlægger den ordning, der skal gælde for Fælles- skabets institutioner på det sproglige område, og ud fra følgende betragtning: Hvert af de fire sprog, som traktaten er affattet på, er officielle sprog i en eller flere medlemsstater, UDSTEDT FØLGENDE FORORDNING: Artikel 1 De officielle sprog og arbejdssprogene for Fælles- skabets institutioner er tysk, fransk, italiensk og ne- derlandsk. Artikel 2 Dokumenter, som en medlemsstat eller en person, der er undergivet en medlemsstats jurisdiktion retter til Fællesskabets institutioner, kan efter afsenderens valg affattes på et af de officielle sprog. Svaret skal affattes på det samme sprog. Artikel 3 Dokumenter, som en Fællesskabsinstitution retter til en medlemsstat eller til en person, der er under- givet en medlemsstats jurisdiktion, skal affattes på denne stats sprog. Artikel 4 Forordninger eller andre dokumenter, der er almen- gyldige, affattes på de fire officielle sprog. Artikel 5 De Europæiske Fællesskabers Tidende udkommer på de fire officielle sprog. Artikel 6 Fællesskabets institutioner kan i deres forretnings- orden fastsætte de nærmere regler for denne ordning på det sproglige område. Artikel 7 Den sproglige ordning for sagerne ved Domstolen fastlægges i dennes procesreglement. Artikel 8 Har en medlemsstat flere officielle sprog, bestemmes det efter anmodning fra den pågældende stat, hvilket sprog der skal anvendes på grundlag af de alminde- lige regler i den pågældende stats lovgivning. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 15. april 1958. På Rådets vegne V, LAROCK Formand